**Kúpna zmluva**

ktorú uzavreli podľa § 588 a nasl. Občianskeho zákonníka

|  |  |  |
| --- | --- | --- |
| Predávajúci: | **Obec Chocholná-Velčice** | |
|  | adresa: | Chocholná-Velčice 312, PSČ 913 04 |
|  | IČO: | 00311642 |
|  | zastúpená: | ing. Ľubomírom Škriečkom, starostom obce |

**(ďalej len predávajúci )**

**a**

|  |  |  |
| --- | --- | --- |
| Kupujúci: | meno, priezvisko, rodné priezvisko: | ing. Alena Bulková rod. Trenčanová |
|  | adresa: | Chocholná-Velčice , PSČ 913 04 |
|  | rodné číslo: |  |
|  | štátne občianstvo: | Slovenská republika |
|  | dátum narodenia: |  |

**(ďalej len kupujúci)**

**Článok č. I.**

Predávajúci je výlučným vlastníkom pozemku p.č. CKN 723/1, k.ú. Chocholná-Velčice, vý-mera 746m2, druh pozemku Zastavané plochy a nádvoria, zapísaný na LV č. 1. Geometrickým plánom č. 37384678-23/2011 (Ing. Irena Chupáčová) boli z pozemku odčlenené nasledovné nové pozemky:

|  |  |  |  |  |
| --- | --- | --- | --- | --- |
|  | parcelné číslo | druh pozemku | výmera m2 | priľahlý k pozemku |
| **1.** | **723/13** | **zastavaná plocha** | **14** | **722/1** |
| **2.** | **723/14** | **zastavaná plocha** | **65** | **722/1** |
| 3. | 723/15 | zastavaná plocha | 69 | 723/2 |
| 4. | 723/16 | zastavaná plocha | 68 | 723/3 |
| 5. | 723/17 | zastavaná plocha | 61 | 723/4 |
| 6. | 723/18 | zastavaná plocha | 24 | 723/5 |
| spolu | | | 301 |  |

Kupujúci v zmysle § 9a ods. (6) zákona č. 138/1991 Zb. o majetku obcí v platnom znení nie je:

a) starostom obce,   
b) poslancom obecného zastupiteľstva,   
c) štatutárnym orgánom alebo členom štatutárneho orgánu právnickej osoby zriadenej alebo založenej obcou,   
d) prednostom obecného úradu,   
e) zamestnancom obce,   
f) hlavným kontrolórom obce,   
g) blízkou osobou osôb uvedených v písmenách a) až f).

**Článok č. II.**

Predávajúci predáva a kupujúci kupuje do vlastníctva nasledovné novovytvorené pozemky (z uvedených v článku I. tejto zmluvy):

1. **723/13**, výmera 14 m2, druh zastavaná plocha, k.ú. Chocholná-Velčice,
2. **723/14**, výmera 65 m2, druh zastavaná plocha, k.ú. Chocholná-Velčice,

v podiele 1/1.

**Článok č. III.**

Zmluvné strany sa dohodli na kúpnej cene za predávané pozemky uvedené v článku II. tejto zmluvy za cenu stanovenú znaleckým posudkom č. 1/2012, vo výške 3,18 EUR/m2, celkovo 251,22 EUR.

Kupujúci tiež uhradí predávajúcemu pomernú časť nákladov na obstaranie znaleckého posud-ku vo výške 26,25 € a sumu 66,-€ na úhradu správneho poplatku za podanie návrhu na začatie konania o povolení vkladu práva k nehnuteľnosti do katastra nehnuteľností (návrh podá a príslušný poplatok správe katastra uhradí predávajúci).

Celkovo tak kupujúci uhradí predávajúcemu pri podpise zmluvy sumu 343,47 EURO (slovom tristoštyridsaťtri euro štyridsaťsedem centov) v hotovosti, do pokladne predávajúceho.

Tiež je možné vykonať úhradu vkladom alebo prevodom na bankový účet predávajúceho v **Slovenskej sporiteľni a.s., číslo účtu 5028622832/0900**, do 7 kalendárnych dní po podpise zmluvy kupujúcim i predávajúcim.

**Článok č. IV.**

Odpredaj novovytvorených parciel z pozemku p.č. CKN 723/1, k.ú. Chocholná-Velčice, výmera 746m2, druh pozemku Zastavané plochy a nádvoria, zapísaný na LV č. 1., vytvorených geometrickým plánom č. 37384678-23/2011 (Ing. Irena Chupáčová) majiteľom priľahlých nehnuteľ-ností - kupujúcim z dôvodu hodného osobitného zreteľa **schválilo** v súlade s §9 ods. 2 písm. a) zákona č. 138/1991 o majetku obcí v aktuálnom znení obecné zastupiteľstvo svojim uznesením č. 4/2012-OZ písm. k) na svojom riadnom zasadnutí dňa 29. júna 2012.

**Na svojom riadnom zasadnutí dňa 29. júna 2012 uznesením č. 4/2012-OZ písm. l) vzalo obecné zastupiteľstvo na vedomie aj nasledovné odôvodnenie priameho predaja pozemkov obce z dôvodu hodného osobitného zreteľa:**

predávané pozemky boli odčlenené z pozemku, ktorý bol pred viacerými rokmi vytvorený ako prístupová cesta k stavebným pozemkom. V súvislosti s realizovanou výstavbou rodinných domov v predmetnej lokalite boli rodinné domy osadené na hranici cesty, resp. za jej hranicou. Pri užívaní rodinných domov si vlastníci vo forme predzáhradky prihradili časť pozemku, prislúchajúci k ich stavebnému pozemku, domnievajúc sa, že patrí k stavebnému pozemku.

Tieto časti pozemku obce majitelia rodinných domov neprerušene užívali ako vlastné, pričom si na týchto pozemkoch vybudovali oplotenie svojich domov a prípojky k inžinierskym sieťam.

Aktuálnym odpredajom vyššie uvedených pozemkov obec rieši požiadavku majiteľov staveb-ných pozemkov, priľahlých k pozemku pôvodnej cesty, na odpredaj častí obecného pozemku tak, ako prislúchajú k ich pozemku. Celkovo ide o 301m2, rozdelených na 6 menších pozemkov s rôznou vý-merou, prislúchajúcou priľahlým stavebným pozemkom. V celosti ide o úzky a dlhý pozemok, ne-vhodný na výstavbu. Jednotlivé jeho časti majú malú výmeru, pre vlastníkov priľahlých stavebných pozemkov však prinesú zákonné riešenie ich súčasnej situácie. Vzhľadom na celkovú situáciu pri-chádza predaj predmetných pozemkov vlastníkom priľahlých stavebných pozemkov ako jediné vhod-né riešenie.

Obec si z pôvodného pozemku CKN 723/1, k.ú. Chocholná-Velčice, výmera 746m2, druh po-zemku Zastavané plochy a nádvoria, zapísaný na LV č. 1., ponechá tú časť, ktorú nevyhnutne potre-buje z dôvodu, že sa na nej v skutočnosti nachádza prístupová cesta k priľahlým zastavaným pozem-kom. Zostávajúcu nepotrebnú časť má úmysel odpredať vlastníkom priľahlých stavebných pozemkov, tak ako je uvedené.

Cena za odpredávané pozemky bola stanovená znaleckým posudkom č. 1/2012, ktorý spraco-val znalec v odbore stavebníctvo ing. Juraj Šinka. Predaj pozemkov za cenu stanovenú znaleckým posudkom bol rovnako uplatňovaný aj pri predchádzajúcich predajoch obecných pozemkov v podob-ných situáciách. Proti odpredaju predmetných pozemkov za cenu stanovenú znaleckým posudkom nemalo obecné zastupiteľstvo námietky. **Koniec odôvodnenia.**

Odpredaj parciel: **723/13**, výmera 14 m2, druh zastavaná plocha, k.ú. Chocholná-Velčice, a **723/14**, výmera 65 m2, druh zastavaná plocha, k.ú. Chocholná-Velčice, priľahlých k pozemku p.č. 722/1, kupujúcej Ing. Bulkovej Alene, rod. Trenčanovej, nar. , byt. Chocholná-Velčice , PSČ 913 04, za cenu stanovenú znaleckým posudkom č. 1/2012, vo výške 3,18 EUR/m2, celkovo 251,22 EUR s podmienkou úhrady všetkých nákladov, súvisiacich s prevodom nehnuteľností, ktoré sú predmetom predaja, schválilo obecné zastupiteľstvo svojim uznesením č. 4/2012-OZ písm. l) ods. 1) na svojom riadnom zasadnutí dňa 29. júna 2012.

**Článok č. V.**

Predávajúci vyhlasuje, že na predávanom pozemku neviaznu žiadne dlhy, vecné bremená, záložné práva, ani iné povinnosti alebo právne vady.

Kupujúci vyhlasuje, že mu je známy stav kupovaného pozemku a v tomto stave ho kupuje.

**Článok VI.**

Zmluvné strany berú na vedomie, že podpísaním tejto zmluvy sú svojimi prejavmi viazaní až do rozhodnutia Katastrálneho úradu v Trenčíne, Správa katastra v Trenčíne o povolení vkladu do katastra nehnuteľností. Zmluvné strany berú na vedomie, že vlastnícke právo k predávanému pozemku prechádza na kupujúceho až vkladom do katastra nehnuteľností.

**Článok VII.**

Podmienky uzatvorenia tejto kúpnej zmluvy boli schválené uznesením Obecného zastupiteľstva Chocholná-Velčice č. 4/2012-OZ písm. k) a l) na zasadnutí obecného zastupiteľstva dňa 29. júna 2012, ktoré je prílohou tejto kúpnej zmluvy.

**Článok VIII.**

Zmluvné strany svojim podpisom tejto zmluvy súčasne potvrdzujú, že ich zmluvná voľnosť nie je ničím obmedzená.

Táto zmluva je vyhotovená v 4 rovnopisoch, z ktorých sú 2 exempláre určené pre Správu ka-tastra v Trenčíne, 1 exemplár pre predávajúceho a 1 exemplár pre kupujúceho.

Zmluvné strany prehlasujú, že sú oboznámené s obsahom tejto kúpnej zmluvy, že bola uzatvo-rená po vzájomnom prerokovaní podľa ich pravej a slobodnej vôle, určite, vážne a zrozumiteľne, ne-bola uzatvorená v tiesni a za nápadne nevýhodných podmienok.

Táto zmluva nadobúda platnosť dňom jej podpísania účastníkmi zmluvy a po jej zverejnení na internetovej stránke obce [www.chocholna-velcice.sk](http://www.chocholna-velcice.sk).

V Chocholnej-Velčiciach 19. 8. 2013

Kupujúci: Predávajúci: